EU Login aðgangur er síðan notaður til að skrá sig inn í kerfið þar sem OID númerið er sótt . Með því að nota slíkan aðgang er hægt að koma í veg fyrir að aðgangur að skráningu OID glatist við það að einstaklingur hverfi frá störfum . Þegar búið er að sækja OID númer fyrir stofnunina / fyrirtækið þarf að hlaða inn gögnum í organisation registration system . Athugið að þetta má gera eftir að umsókn hefur verið skilað . Staðfestingunni verður að fylgja vottorð frá Fyrirtækjaskrá um skráningu stofnunar / fyrirtækis ( certificate of registration ) . Athugið að þessi gögn geta verið til hjá stofnuninni / fyrirtækinu , séu þau ekki til staðar þar má nálgast þau hjá Fyrirtækjaskrá . Vottorðið ætti að vera á ensku og stimplað og undirritað af fulltrúa Fyrirtækjaskrár . Þær stofnanir / lögaðilar sem eru með VSK númer þurfa að skila staðfestingu á því frá Ríkisskattstjóra . Lögaðilar sem eru með minna en 50% fjármögnun frá opinberum aðilum og sækja um styrk að upphæð 60.000 evrur eða meira þurfa að auki að hlaða inn frekari gögnum um fjárhagsstöðu ( Financial capacity ) , s.s. afrit af ársreikningi síðasta árs .